open-index/open-wikipedia-markdown huggingface dataset:
Studentopprør

**Studentopprør** er en samlebetegnelse på politiske opprør blant studenter. Slike opprør begynte i Vest-Europa og USA på slutten av 1960-tallet, og begynnelsen av 1970-tallet. Utgangspunktet for urolighetene var ofte at studentene var misfornøyde med ting ved skolen de gikk på.

I USA handlet studentopprørene etter hvert også om motstand mot krigen i Vietnam. Ved enkelte universiteter og høyskoler tok ofte studentopprørene en voldsom retning, og endte noen ganger i gatekamper mot politiet.  

Studenter som var med i opprørene hadde ofte et sosialistisk samfunnessyn, og hadde forbilder som Karl Marx og Vladimir Lenin. 

Holocaust ble etter krigen fortrengt og ikke nevnt spesielt i tyske historiebøker. På 1960-1970-tallet vokste en ny generasjon tyskere opp og ble forferdet da de fikk kjennskap til hva foreldregenerasjonen hadde vært med på. Protestene mot det studentene anså som manglende oppgjør med fortiden medvirket til studentopprøret på slutten av 1960-tallet. De første etterkrigsårene ble Wehrmacht fremstilt eller oppfattet som en «ren» institusjon som ikke var tilsmusset av nazistenes forbrytelser. Kritisk forskning fra 1960-årene av endret dette bildet vesentlig. 

## Referanser
Solformørkelsesbriller

**Solformørkelsesbriller** er spesielt lagede briller som er egnet til å se på solen med. De brukes blant annet til å se hva som skjer under en solformørkelse. Brillene beskytter mot infrarød stråling som er skadelig for øyet, og slipper igjennom langt mindre mengder lys enn vanlige solbriller gjør.

## Eksterne lenker
* Observasjon av solformørkelse av Knut Jørgen Røed Ødegaard
Lena Tyriberget

**Lena Tyriberget** (født 26. juli 1973) er en norsk fotballtrener og lærer, som er landslagstrener for det norske J19-landslaget i fotball.

Hun har hatt mange forskjellige roller innen fotballen og har jobbet som spillerutvikler, banemester, styremedlem, assistenttrener, hovedtrener, og med analyse.

## Liv og virke
Tyriberget har selv vært aktiv fotballspiller, men skader førte til at hun siktet mot en trenerkarriere. Siden 2002 har hun blant annet trent flere aldersbestemte landslag. Hun er i tillegg utdannet faglærer innen idrettsfag. Ved hjelp av verktøyet *[[Interplay-sports]]*, har hun også drevet med videoanalyse innen fotball.

I perioden 2004–2006 var hun lærer ved Bjerke videregående skole i Oslo. Hun var samtidig trener for fotballaget Liungen IF i Toppserien. Etter en svak sesong trakk hun seg som trener høsten 2005.

Etter skoleåret 2006 sluttet hun som lærer og ble landslagstrener for jenter U15 og soneansvarlig for region øst i Norges fotballforbund.   

Høsten 2007 ble det kjent at Kjetil Rekdal ønsket Tyriberget som analyseansvarlig for sin tyske klubb, Kaiserslautern. Hun tok jobben, men fikk et kortvarig opphold da Rekdal ble løst fra sin stilling i februar. Tyriberget fortsatte i sin stilling, men avsluttet samarbeidet med Kaiserslautern kort tid etter. Hun fortsatte en tid som landslagstrener og som soneansvarlig for region øst i Norges fotballforbund.

I 2011 var Tyriberget assistenttrener for J19 landslaget som tok sølv i EM. 

I løpet av treårsperioden 2015-2017, var Tyriberget heltidsansatt i NFF og jobbet som landslagstrener for J16 og J17. I både 2015 og 2016 ble det EM-sluttspill med J17-landslaget. I tillegg var hun med til EM i 2017 og hadde ansvaret for analyse for det norske landslaget. 

I januar 2018 fullførte hun utdanningen for å få UEFA PRO-lisensen, sammen med 19 andre, blant annet Monica Knudsen, Margunn Haugenes og Roger Finjord. 

Hun var sportssjef for Avaldsnes Idrettslag 2018–2020, og returnerte til Fotballforbundet i en krevende tid, på forsommeren 2020, der hun i samarbeid med Elise Brotangen fra Flekkerøy, roterte mellom J15, J16 og J17. I 2021 var hun midlertidig trener for J19 frem til Hege Riise overtok da hun var ferdig som trener for Englands kvinnelandslag. 

I september 2021 ble det kjent at Tyriberget blir ny assisterende trener for Norges kvinnelandslag i fotball.Etter at Martin Sjögren var ferdig som landslagstrener, og Hege Riise ble ansatt som ny landslagstrener, tok Tyriberget i august 2022 over som hovedtrener for det norske J19-landslaget etter Hege Riise.

## Referanser


## Se også
* Liste over kjente pedagoger ved Bjerke videregående skole
Frost (andre betydninger)

__NOTOC__
**Frost** kan sikte til:

## Naturvitenskap
* Frost, iskrystaller
* Frost (krater) på Månen

## Personer
* Fader Frost, russisk eventyrskikkelse
* Frost (norrøn mytologi), skikkelse i norrøn mytologi, far til Snø den gamle
* Kjetil Haraldstad, «Frost», norsk trommeslager

Etternavn:
* David Frost, britisk journalist
* Jack Frost, amerikansk musiker
* John Dutton Frost, britisk offiser
* Tore Frost, norsk filosof

## Annet
* Frost (band), norsk band med Aggie Peterson og Per Martinsen
* ''Frost'' (album) av Enslaved
* ''Frost'' (roman) av Roy Jacobsen
* ''Frost'' (film)
Brynhild

**Brynhild** er et færøysk og skandinavisk kvinnenavn med norrøn opprinnelse. Navneleddene betyr «brynje» og «kamp».

## Etymologi
*Brynhild* har opprinnelse i norrøne *Brynhildr*, dannet av *brynja*, «brynje», og *hildr*, «kamp». *Brunhild* er en gammelhøytysk form av navnet.

## Utbredelse
*Brunhild* var et vanlig navn i England på 600-tallet.
	

*Brynhildr* er ikke kjent brukt i noen runeinnskrifter fra vikingtiden, så navnet var neppe mye brukt i Norden på den tiden. *Brynhildr* er kjent i Norge fra ca. 1180, trolig gjennom skjoldmøen Brynhild i sagnene om Sigurd Fåvnesbane. *Brynhild* var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica. Navnet var mest brukt på 1400-tallet. 
*Brynnild* var et vanlig kvinnenavn i Norge på 1500-tallet. Det er 5 personer med navnet er nevnt i Norske Lensrekneskapsbøker 1548-1567.
I nyere tid har navnet vært mest brukt i 1920-årene, men var aldri blant de mest brukte navnene. 

Navnet er kjent i Sverige fra 1877 og i Danmark fra 1940-tallet.

*Brynhild* har norsk navnedag 16. august.

|}

## Kjente personer med navnet
Personene i listen er ordnet kronologisk etter fødselsår.
* Brynhild Paulsdatter Størset (født 1859), norsk-amerikansk seriemorder
* Brynhild Slaatto (født 1959), norsk tekstilkunstner

## Annen bruk av navnet

## Referanser


## Eksterne lenker
*
Garfagnana

**Garfagnana** er et fjellandskap og en historisk region i provinsen Lucca, i den nordvestlige delen av den italienske regionen Toscana. Landskapet ligger mellom De apuanske alper og Appenninene. Elven Serchio flyter gjennom landskapet.

Før Italias samling tilhørte området Hertugdømmet Modena og Estefamilien. Dikteren Ludovico Ariosto var kortvarig guvernør på 1500-tallet.

Garfagnana er et av de mest nedbørsrike områdene i Italia, og er i stor grad dekket av skogvegetasjon (hovedsakelig kastanjer, ek og pinje).

Historisk var landbruk den viktigste næringsveien, men nå har turismen overtatt.

## Eksterne lenker
* Garfagnana
Corvus

**Corvus** kan sikte til:

* ''Corvus'' (fugler), en gruppe kråkefugler
* Corvus (våpen) for bording av skip
* Det latinske navnet på stjernetegnet Ravnen
Ben Gordon

**Benjamin «Ben» Gordon** (født 4. april 1983) er en amerikansk basketballspiller for laget Detroit Pistons som spiller i NBA. Han har tidligere spilt for Chicago Bulls, som kom til i 2004, før han byttet til Detroit Pistons i 2009. Da Gordon var liten flyttet han fra England til USA. Gordon er, som mange andre idrettsstjerner, opptatt av å hjelpe trengende. Derfor donerte han 5 000 dollar, ca. 35 000 kroner, til Juvenile Diabetes Research Foundation som holder til i Connecticut.

## College-karriere
Ben Gordon spilte som nummer 4 for University of Connecticut før han kom til NBA. Der ble han lagt merke til som en av USAs beste collegespillere. Gordon kom på listen som collegets 6. mestscorende spiller med sine 1795 poeng og han kom på 1.&ndash;plass som mestscorende 3&ndash;poengskytter med 242 3&ndash;poengere. Gordon ligger også som nummer 2 på listen over prosentandel truffet av 3&ndash;poengerskuddene med sine 42,3 %. I sine totalt 106 kamper for collegelaget scoret han i gjennomsnitt 16,9 poeng per kamp.

## NBA-karriere
### Chicago Bulls
I 2004 ble Ben Gordon trukket opp til NBA-laget Chicago Bulls i 3. opptaksrunde, akkurat slik som hadde blitt gjort med Michael Jordan 20 år tidligere. I Chicago Bulls fikk ikke Gordon sitt gamle nummer fordi det allerede var tatt. Derfor la han heller på antall collegeår han spilte for University of Connecticut, noe som gjorde at han fikk trøye nummer 7.

I hans første år som spiller i NBA ble han den første som noen gang har vunnet prisen NBA Sixth Man of the Year, og han ble også kåret til å være med i NBA All-Rookie Team.

Ben Gordon spiller fortsatt for Chicago Bulls. I 2006 &ndash; 2007&ndash;sesongen spilte han totalt 82 kamper der han fikk et gjennomsnitt på 21,4 poeng per kamp og tok 3,1 returer per kamp. Han traff på 45,5 % av sine skudd, 41,3 % av sine 3-poengskudd og 86,4 % av sine straffekast.

## Referanser


## Kilder
* Ben Gordon biografi hos NBA
* Gordon hjemmeside

## Eksterne lenker
*
IGC

**International Geological Congress** (**IGC**) er en kongress som avholdes hvert tredje til femte år av International Union of Geological Sciences (IUGS) for å motivere til grunnforskning og anvendt forskning i geovitenskapene verden over.

## 33IGC

6. til 14. august 2008 ble den 33. kongressen avholdt i Oslo i anledning Jordens år og Polaråret.

Tema for fagkonferansen: 

«*Geovitenskap – grunnlag for bærekraftig utvikling*».

Dette var den største fagkonferansen som har vært holdt i Norge. Forskerne har diskutert eksistensielle spørsmål som klimaendringer, naturkatastrofer, helseutfordringer og framtidens energimix. Brisbane i Australia blir vertskapsby for den 34. internasjonale geologikongressen i 2012. Sør-Afrika ble valgt som vertsnasjon i 2016.

## Eksterne lenker
* 33. IGC Oslo
Distributiv-temporal kasus

**Distributiv-temporal kasus** kan i ungarsk uttrykke hvor ofte noe skjer (f.eks. månedlig, daglig); den kan avvike fra distributiv ved ord med tidsmessig betydning.

Denne adverbtypen i finsk kan uttrykke at noe skjer ved et spesielt punkt i tiden (f.eks «på søndag» er *sunnuntaisin*), eller en opprinnelse (f.eks. «født i» er *syntyisin*). Kasusen er begrenset til et lite antall adverbstammer og substantiv, for det meste de med flertallsform dannet med et *-i-*-suffiks. Endingen er *-sin*. For eksempel roten *päivä* (dag) har flertallformen *päivi-*, og derfor distributiv-temporal *päivisin* («iløpet av dagene»).

Distributiv-temporal kasus spesifiserer når noe er gjort, til forskjell fra distributiv, som spesifiserer hvor ofte noe er gjort, som i vanlig vedlikehold. Disse setningene er gode eksempler: *Siivoan päivisin* vs. *Siivoan päivittäin*. Den førstnevnte (dist.-temp.) betyr «jeg rengjør om dagen», altså at rengjøringen gjøres på dagtid, mens den sistnevnte (dist.) betyr «jeg rengjør daglig», som betyr at det ikke er noen dag uten rengjøring.

Hvis flertallsformen har en annen form enn *-i-* brukes enten *joka* (hver) eller essiv. For eksempel *uusi vuosi* (Nyttår) er henholdsvis enten *joka uusi vuosi* eller *uusina vuosina*.
FC Zürich

**Fußball-Club Zürich**, forkortet som **FCZ** eller **FC Zürich**) er en sveitsisk fotballklubb fra byen Zürich. Klubben ble etablert i 1896. Zürich har spiller i den øverste divisjonen av sveitsisk fotball, Superligaen (Sveits), som de har vunnet tolv ganger (sist i 2009). Klubben har også vunnet den sveitsiske cupen syv ganger.

Klubben spiller sine hjemmekamper på Letzigrund, som har en tilskuerkapasitet på omtrent 25,000. 

Tradisjonelt sett har FC Zürich vært en klubb for arbeiderklassen, mens byrivalen Grasshopper-Club Zürich har vært en klubb for borgerklassen. De siste årene har disse sosiale forskjellene blitt mer eller mindre visket ut.

## Spillerstall
Oppdatert 4. desember 2023.

### Utlånte spillere

## Referanser


## Eksterne lenker
*
Reichweins gate

**Reichweins gate** kan vise til to gater:

* Reichweins gate (Oslo) – oppkalt etter general Georg Reichwein (1593), og sønnesønnen stiftamtmann Lorentz Reichwein
* Reichweins gate (Lillehammer) – oppkalt etter oberst Georg Reichwein (1630)
Xuanwu

**Xuanwu** kan være:

*Bydistriktet Xuanwu i Beijing i Folkerepublikken Kina,
*Bydistriktet Xuanwu i Nanjing i Kina.
*Den daoistiske guddommen Xuan Wu – *Den mørke kriger*.
Fjerde ringvei (Beijing)

**Fjerde ringvei** (Hanyu pinyin: *Si Huan Lu*) er en motorvei som omkranser Folkerepublikken Kinas hovedstad Beijing, omtrent fire kilometer utenfor byens sentrum. 

Til tross for navnet er den i virkeligheten den tredje ringvei. Den går heller ikke i ring, den er snarere rektangulær. 

Det nordlige strekket var klart allerede tidlig i 1990-årene, mellom Zhongguancun og Siyuanbroen. Det østlige strekk ble åpnet i forbindelse med Folkerepublikken Kinas 50-årsdag 1. oktober 1999, og dette var det første avsnittet med fire felt i hver kjøreretning. I september 2000 var også det nordlige strekket utbygd til åtte felt. Senere samme år ble det sørlige strekket klart, og i juni 2001 var hele ringen sluttet og åpnet for trafikk i sin helhet.
Ivano Balić

**Ivano Balić** (født 1. april 1979 i Split, Kroatia), er en kroatisk tidligere håndballspiller. Han spilte sist for HSG Wetzlar fra 2013 til 2015. Han ble kåret til beste spiller *(Most Valuable Player)* i fem turneringer på rad, i EM 2004, OL 2004, VM 2005, EM 2006 og VM 2007. Han ble i 2003 og 2006 kåret til verdens beste håndballspiller av det internasjonale håndballforbundet (IHF).

## Meritter
;Kroatias herrelandslag i håndball
* VM 2003: gull
* OL 2004: gull
* VM 2005: sølv
* EM 2008: sølv
* VM 2009: sølv

;Portland San Antonio
* Liga ASOBAL seriegull 2004/2005
* EHF Champions League: nr. 2 2005/2006

## Eksterne lenker
*
Nils Sletta

**Nils Sletta** (1943–2020) var en norsk skuespiller.

## Karriere
Han hadde sin debut på Riksteatret i 1965. Han spilte ved Trøndelag Teater og var fast ansatt ved Det norske teatret fra 1969. Sletta spilte roller som Peer Gynt, Ivar Aasen i *Tusen fjordar, tusen fjell*, Bellest i *[[Vestavind (TV-serie)|Vestavind]]*, tittelrollen i *Barabas* og Alfred i *[[Karsten og Petra på skattejakt]]*. Han ble tildelt Kritikerprisen for rollen som Mattis i *[[Fuglane]]* av Tarjei Vesaas i 1997.

Sletta spilte også rollen som grisebonden Tor Neshov i *[[Berlinerpoplene]]* på NRK. For rollen ble han tildelt Gullruten 2008 i klassen beste mannlige skuespiller.

## Privatliv
Han var samboer med Grethe Ryen (1949–2020) og hadde en sønn med skuespillerkollega Anne Marit Jacobsen fra et tidligere forhold.

## Referanser


## Eksterne lenker
*
Lohamei ha-Getta’ot

**Lohamei ha-Getta'ot** er en kibbutz nord i Israel. Den ligger i vestlige Galilea og i 2006 bodde 467 på kibbutzen.

## Historie
Kibbutzen ble grunnlagt i 1949 på kystveien mellom Acre og Nahariya. Blant grunnleggerne var det flere som hadde kjempet i opprøret i Warszawagettoen, jødiske partisaner og andre som hadde overlevd holocaust. Blant de mest berømte finner en ekteparet Yitzhak Zuckerman og Zivia Lubetkin.
Hovedinntektene til kibbutzen kommer fra landbruk, fabrikkarbeid og turisme.

## Eksterne lenker

https://web.archive.org/web/20060527085003/http://gfh.org.il/eng/
Beijing nasjonale innendørsstadion

**Beijing nasjonale innendørsstadion** (tradisjonell kinesisk: 北京國家體育館, forenklet kinesisk: 北京国家体育馆, *Běijīng Guójiā Tǐyùguǎn*, engelsk: *Beijing National Indoor Stadium*) er et idrettsstadion bygd i Beijing for sommer-OL i 2008. Det stod ferdig i november 2007, og har plass til 20&nbsp;000 tilskuere, og ligger i Olympiaparken i Beijing nord i den kinesiske hovedstaden Beijing.

## Eksterne lenker
* 
* Olympic Venue Distribution overlay on Google Maps
Den siste revejakta (film)

***Den siste revejakta*** er en norsk film fra 2008 basert på romanen *[[Den siste revejakta]]* av Ingvar Ambjørnsen. Filmen er en komedie/drama, ble filmet i 2007 og hadde premiere 29. august 2008. Regi er ved Ulrik Imtiaz Rolfsen, og manus er ved Mette Marit Bølstad og Thomas Seeberg Torjussen. Hovedrollene spilles av Kristoffer Joner og Nicolai Cleve Broch. Den er 90 minutter lang, og per 10. november var filmen sett av rundt  tilskuere.

## Handling
Handlingen er satt til et rusmiljø i Oslo. To kamerater som har vært hasjlangere, skal gjøre sin siste store handel, men så oppstår det en del forviklinger underveis.

## Medvirkende
* Kristoffer Joner i rollen som *Carl*
* Nicolai Cleve Broch i rollen som *Robert*
* Kåre Conradi i rollen som *Glenn*
* Bjørn Sundquist i rollen som *Stalin Knudsen*
* Thomas Bo Larsen i rollen som *Mogens*
* Gard Eidsvold i rollen som *Arild*
* Linn Skåber i rollen som *Else*
* Cecilie Mosli i rollen som *Tone*
* Robert Skjærstad i rollen som *Svarten*
* Jan Gunnar Røise i rollen som *Espen*
* Hans Henrik Verpe i rollen som *Christian*
* Marte Cristensen i rollen som *Siv*

## Referanser


## Eksterne lenker
*
Tim Philip Jurgeleit

**Tim Philip Jurgeleit** (født 8. april 1989 i Kiel, Tyskland), er en tysk håndballspiller. Han spiller i dag for storklubben THW Kiel. I 2006 ble Tim Philip hentet til klubben, før han senere i 2007 ble en del av THW Kiels a-stall.

## Referanser


## Eksterne lenker
*
Lorentz Reichwein

**Lorentz Reichwein** (født 1680, død 22. april 1735 i København) var en norsk offiser og stiftamtmann.

Han var sønn av Georg Reichwein (1630-1710) og sønnesønn av Georg Reichwein (1593-1667).

I 1697 ble han utnevnt til 1697 fenrik, en tittel som fra 1701 ble kalt sekondløytnant. Han dro i 1701 i utenlandstjeneste for et dansk infanteriregiment i Italia. I 1702 ble han premierløytnant og i 1703 kaptein.

Høsten 1709 vendte han tilbake til Danmark og ble utnevnt til major.  Videre ble han forfremmet i 1711 til oberstløytnant og i 1716 til oberst, som sjef for det danske regimentet som siden har båret hans navn. I 1717 til 1719 deltok han med sitt regiment i den store nordiske krig, i kampene i Norge.

I 1720 gikk han ut av militær tjeneste og ble dansk-norsk utsending ved hoffet i Wien i Østerrike.  I Wien tjenestegjorde han i perioden januar 1721 til august 1722, da han selv søkte avskjed.

I 1725 ble han utnevnt til amtmann i Rendsburg, og i 1730 ble han utnevnt til generalmajor og 1731 til såkalt stiftsbefalingsmann over Akershus stift og amtmann over Akershus amt. I Christiania eide han blant annet det området som senere ble til Grünings løkke.

I 1732 ble han ridder av Dannebrogordenen.  Han fulgte i 1733 kong Christian VI på reise i Norge til Trondheim, men måtte imidlertid avbryte reisen og dra til København i februar 1734, på grunn av helseproblemer. Reichwein døde i København, ugift og barnløs. Han må ha levd høyt, for da hans bo ble gjort opp i 1737, viste det et underskudd på 1375 riksdaler.

## Referanser


## Kilder
*Dansk biografisk Lexikon 
* Personalhist. Tidsskr. 3. R. I, 225.
Mintra

**Mintra Trainingportal as** er et norsk e-læringsselskap lokalisert i Oslo, Stavanger, Bergen, Trondheim og Aberdeen. Selskapet eies av de ansatte. 

## Historie
Mintra hadde utspring fra SINTEF. Selskapets gründere var Ivar Viktil, Svein A. Berg og Bjørn Rustberggaard. 

På 1990-tallet deltok selskapet i flere FoU-prosjekter sammen med Innovasjon Norge, SINTEF og kommersielle aktører innen blant annet olje og energi. Som de fleste andre e-læringsselskapene leverte Mintra fortrinnsvis skreddersydde e-læringsløsninger.

Fra og med 2000 satset Mintra også på produktutvikling (Learning Management System, forfatterverktøy og kursprodukter), og dette har etterhvert blitt en viktig del av selskapets satsning sammen med spesialtilpassede programmer.

I 2008 ble Mintra også ansvarlig for Offshoreleverandørenes HMS-konferanse. I 2010 ble konferansen også rettet mot energibransjen, og den skiftet navn til Offshore og Energibransjens HMS-konferanse.

Selskapets hovedkontor er i Oslo. Mintra har også avdelingskontor i Stavanger og Aberdeen, samt at selskapet er representert med prosjektledere i Bergen og Trondheim. 

## Eksterne lenker
* Mintras hjemmeside
Maarud

**Maarud AS** (etablert som aksjeselskap i 2008, men med en forhistorie tilbake til 1936) er et norsk selskap med forretningskontor på Disenå. Selskapet er eier av varemerket Maarud og er en av de største snacksprodusentene i Norge, mest kjent for sitt potetgull. Fabrikken ligger på Mårud i Sør-Odal. 

Familieselskapet *Maarud Gaard* ble dannet av Thomas Stang (1897–1982) i 1936    som hadde kjøpt Maarud gård i 1910. Bedriften ble solgt til Freia i 1982 og ble en del av Kraft Foods-konsernet i 1992. I 2008 ble Maarud kjøpt av Herkules-fondet som ble stiftet tidligere samme år. I 2014 solgte Herkules Estrella Maarud til Intersnack-gruppen,

Intersnack ble grunnlagt i Tyskland i 1968 og er et av Europas ledende snacksselskaper. Selskapet har 31 produksjonssteder i Europa og 11 i Asia, Australia og New Zealand (2025). Intersnack-gruppen hadde et totalt nettosalg i 2022 på 3,7 milliarder euro.

Maarud-fabrikken i Norge har 240 ansatte (2025) og mottar leveranser fra 86 potetprodusenter. Hvert år kommer 850 vogntog med 25 000 tonn poteter.

## Referanser


## Eksterne lenker
*
Japans Grand Prix 2004

**Japans Grand Prix 2004** var et Formel 1-løp arrangert 8. – 10. oktober 2004 på Suzuka Circuit i Japan. Det var det syttende løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var Olivier Panis' siste løp i Formel 1.

## Eksterne lenker
*
Steve Davies

**Steven Gary Davies** (født 29. desember 1987 i Liverpool ved Merseyside) er en engelsk fotballspiller som har spilt for flere engelske klubber. Han spiller nå for Hamilton Academical i Scottish Premiership.

## Biografi
Steve Davies startet sin profesjonelle fotballkarriere i Tranmere Rovers i juli 2005, og han spilte sin første kamp for Tranmere den 12. august 2005 da de slo Oldham Athletic 4-0 i en ligakamp. I denne kampen startet han på benken, men ble byttet inn i det 80. spilleminutt. Han laget sitt første ligamål for *Rovers* 29. oktober 2005 i en ligakamp mot Doncaster Rovers, og totalt ble det 2 ligamål på 22 kamper i 2005/06-sesongen. Den påfølgende sesongen fikk han bokført ett mål på 28 ligakamper for klubben fra Merseyside, mens han i 2007/08-sesongen stoppet på ett ligamål på 11 kamper.

Davies sin kontrakt med Tranmere gikk ut etter 2007/08-sesongen, og den 12. juni 2008 skrev han under på en 3-årskontrakt med Derby County. Siden Steve Davies er under 24 år har Tranmere krav på overgangskompensasjon fra Derby, men siden klubbene ikke klarte å bli enige om et beløp skal overgangssummen bli avgjort av en kommisjon i løpet av august 2008.

## Karriere som spiller

## Litteratur
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 548). Headline Book Publishing, London. ISBN 978-0-7553-1664-9

## Eksterne lenker
*
Riis Flyrederi

**E. Riis Flyrederi A/S** var et norsk flyselskap som ble stiftet av Einar Riis Johansen i 1961. 

Selskapet opererte ikke lufttrafikk i egen regi, men drev utelukkende med utleie av fly til andre flyselskaper på såkalt «dry lease»- basis. Det vil si at leieforholdet omfattet leie av selve flyet, uten mannskap, og at leietaker var ansvarlig for all drift og vedlikehold i leieperioden.

Selskapets flåte bestod av Douglas DC-3 Dakota, og følgende fly var registrert i Norges luftfartøyregister LN-RTA, LN-RTW, LN-LMR. LN-PAS. Flyene ble leid ut til blant annet Widerøe.

Selskapet opphørte rundt 1968.

## Se også
*Widerøe-brannen på Fornebu 1964
SCORM

**SCORM** (Sharable Content Object Reference Model) er en samling spesifikasjoner og standarder for nettbasert e-læring.

* IMS Simple Sequencing 
* IEEE ECMAScript Application Programming Interface for Content to Runtime Services Communication 
* IEEE Data Model For Content Object Communication 
* IEEE Extensible Markup Language (XML) Schema Binding for Learning Object Metadata Data Model 
* IEEE Learning Object Metadata (LOM) 
* IMS Content Packaging

SCORM versjon 2004, V4 er den mest modne spesifikasjonen.

SCORM kan anses som en konkurrent til AICC.

The Advanced Distributed Learning Initiative (ADL) står bak SCORM. ADL er finansiert av det amerikanske forsvarsdepartementet.

## Eksterne lenker
*
AICC

**Aviation Industry CBT Committee (AICC)** ble opprinnelig dannet for å utvikle retningslinjer for opplæringsprogrammer som ble brukt innen luftfart. 

AICC var i utgangspunktet en komité som startet å jobbe med spesifikasjoner innen e-læring. I ettertid er imidlertid AICC sine spesifikasjoner mye brukt innen e-læringsindustrien uavhengig av tilknytning til luftfart.

Den AICC-spesifikasjonen som frem til nå har fått størst utbredelse er AICC CMI001, AICC CMI Guidelines for Interoperability. 

AICC kan anses som en konkurrent til SCORM.

## Eksterne lenker
* What is AICC on AICC.org
Herkules Capital

**Herkules Capital** er et norsk private equity-selskap. 

Selskapet ble opprinnelig opprettet som Ferd Private Equity Fund i 2003, et datterselskap av Ferd, som eies av investor Johan H. Andresen jr. I mars 2008 endret selskapet navn til Herkules Capital.

De opprinnelige grunnleggerne av Herkules Capital, ved siden av Ferd, var Gert W. Munthe, Morten Blix og Tore Rynning-Nielsen.  

I august 2008 ble det kjent at Herkules Capital hadde kjøpt opp Kraft Foods' snackvirksomhet i Norden og Baltikum, som inkluderer varemerkene Maarud og Estrella.

Herkules-partnerne vant en skattesak i Høyesterett i 2015 hvor det slås fast at suksesshonorarene, såkalt carried interest, ikke er lønn.

I 2024 ble det kjent at Herkules Capital avvikles. Personer fra Herkules Capital har stått bak nye aktører i private equity, slik som Equip Capital og Driv Kapital. 

## Merkevarer
Noen merkevarer eid av *Herkules Capital* er
* *[[Maarud]]*
* *[[Estrella (varemerke)|Estrella]]*

## Referanser


## Eksterne lenker
* Herkules Capital hjemmeside
Trainingportal

**Trainingportal** er et kommersielt Learning Management System for administrasjon av kurs og kursbrukere. Trainingportal leveres av det norske e-læringsselskapet Mintra.

I oljeindustrien er det myndighetspålagt å fullføre Grunnleggende Sikkerhetskurs før man kan reise offshore. Grunnleggende Sikkerhetskurs tilbys av OLF-godkjente Sikkerhetssentre. Alle som skal reise offshore må også fullføre teoridelen på e-læringskurs via Trainingportal.

I oljeindustrien samarbeider NHO/Olf, Samarbeid for Sikkerhet, alle operarørselskapene, kontrakt- og leverandørindustrien i forbindelse med bruk og videreutvikling av Trainingportal.

NHO/Norsk Industri har også valgt å benytte Trainingportal for sine e-læringskurs, gjennom Industriskolen.

Trainingportal følger SCORM- og AICC-standarden.

## Eksterne lenker
* OLF
* Norske Sikkerhetssentres Forening
* Trainingportal
* Samarbeid for Sikkerhet
Brasils Grand Prix 2004

**Brasils Grand Prix 2004** var et Formel 1-løp arrangert 22. – 24. oktober 2004 på Autódromo José Carlos Pace i Brasil. Det var det attende og siste løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var siste løp i Formel 1 for Gianmaria Bruni og Zsolt Baumgartner.

## Eksterne lenker
*
Dry lease

**Dry lease** er et leiearrangement hvor et flyselskap eller en finansinstitusjon (utleier) skaffer et annet flyselskap et fly uten besetning, bakketjenester, forsikring, vedlikehold og drift etc. Utleier krever at leietaker benytter flyet under sin egen driftstillatelse og besørger registrering. Leietaker betaler for den tid flyet benyttes.

Et typisk «dry lease»-forhold  varer vanligvis fra to år og oppover. Det leide flyet blir vanligvis malt som leietagers egne fly, og fremstår utad som selskapets eget.

De to største aktører i dette markedet er  International Lease Finance Corporation (ILFC) og GE Capital Aviation Services.

I tilfeller hvor utleier holder mannskap og vedlikehold mv. bruker en begrepet wet lease.

## Se også
*Wet lease
*Leasing
Mikhail Aleksandrovitsj av Russland

**Mikhail Aleksandrovitsj Romanov av Russland** (russisk: Михаи́л Александрович Рома́нов) (født  i St. Petersburg, død natten til 13. juni 1918 i Perm i Ural) var en russisk storfyrste som var den yngste broren til tsar Nikolaj II av Russland. Nikolaj abdiserte til fordel for sin sønn Aleksej, for hvem Mikhail skulle være regent. Han valgte dog å utsette det. Det sies at han og hans engelske sekretær, Nicholas Johnson, ble skutt og drept mens de oppholdt seg i Perm.

## Referanser
Kroksund (Marker)

**Kroksund** er ei grend i Marker kommune i Østfold. Fylkesvei 123 krysser Rødenessjøen ved Kroksund.

Kroksund var tidligere kommunesentrum i Rødenes kommune, og her lå ferjeleie for trafikk over fjorden. Stedet mistet gradvis sin betydning da Rødenes og Øymark kommuner ble slått sammen til Marker kommune 1. januar 1964. På samme tid ble ferjen erstattet med bru. Kommuneadministrasjonen flyttet til Ørje. Landhandel og mølle ble etter hvert lagt ned. Ved sagbruket er det fortsatt virksomhet.

Elektrifiseringen kom til Kroksund 1948–49. Kroksund var på 1800-tallet anløpsted for *dampskipet [[Engebret Soot]]*. På den tiden hadde stedet også hotell i bygget som senere huset kommuneadministrasjonen.

## Referanser
Offshoreleverandørenes HMS-konferanse

**Offshoreleverandørenes og Energibransjens HMS-konferanse** er en konferanse om HMS i offshoreindustrien. Den ble første gang arrangert i 2008 som et initiativ fra Chul Christian Aamodt i Mintra Trainingportal. Dengang var konferansens navn Offshoreleverandørenes HMS-konferanse.

Bak konferansen står Mintra Trainingportal, Offshore Media Group, Norsk Industri og Achilles.

Hensikten med konferansen er å bidra til erfaringsoverføring mellom energibransjen og offshorebransjen, og bidra til økt sikkerhet for alle aktører i industrien.

## Eksterne lenker
* Film fra Offshoreleverandørenes HMS-konferanse
* Norsk Industri
* OLF
* Offshore Media Group
* Mintra 
* Synger for å hindre offshoreulykker i Stavanger Aftenblad
Wet lease

**Wet lease** er et leiearrangement hvor et flyselskap leier ut til et annet flyselskap (leietaker), et fly med fullstendig besetning, besørger vedlikehold og forsikring m.v. Leietaker betaler for den tiden flyet benyttes og holder drivstoff, betaler landingsavgifter, skatter og andre utgifter forbundet med driften. Flyet bruker leietakers flight number. En wet lease varer vanligvis fra en måned til to år. Leieforhold under en måned blir vanligvis betraktet som et «ad-hoc charter». Wet lease benyttes ofte for å dekke behovet for ekstra fly i høysesong, når selskapets egne fly må undergå større vedlikehold eller for å dekke inn behov ved opprettelse av nye ruter. 

Bakketjenester blir vanligvis utført av leietaker. Ved lengre leieforhold blir flyet vanligvis malt som leietakers øvrige fly og utad fremtrer det som leietakers eget. 

Ofte bruker leietaker sin egen kabinbesetning og i slike tilfeller er leieforholdet en «damp lease»

«Dry lease» refererer til kun leie av fly uten besetning og leietaker besørger alle driftsutgifter.

## Se også
*Dry lease

## Referanser
Or (elv)

**Or** (russisk: Орь) er ei elv i Orenburg oblast i Russland og Aktobe oblys i Kasakhstan. Den er ei venstre sideelv til elva Ural. Or er 332 kilometer lang og har et nedbørfelt på .

Elva dannes ved samløpet av tilløpselvene Sjijli og Terisbutak, som har utspring på vestsiden av Mugodzjarhøydene, og munner ut i Ural ved byen Orsk. Mesteparten av vannføringen er fra snøsmelting. Middelvannføringen 61 kilometer fra munningen er . Vårflommen varer fra april til midten av mai. Resten av året er vannføringen svært lav. Elva fryser til i andre halvdel av oktober, og er islagt til månedsskiftet mars/april. Elva benyttes til irrigasjon og vannforsyning.

## Referanser
Paul Connolly

**Paul Connolly** (født 29. september 1983 i Liverpool, Merseyside, England) er en engelsk fotballspiller som spiller for Portsmouth FC på utlån fra Leeds United. Han har tidligere spilt for blant andre Sheffield United, Derby County og Plymouth Argyle.

## Biografi
Paul Connolly startet sin profesjonelle fotballkarriere i Plymouth Argyle i august 2000, og han spilte sin første kamp for Plymouth den 5. mai 2001 da de spilte 0-0 mot Rochdale i en ligakamp. Dette ble hans eneste obligatoriske kamp for *the Pilgrims* i 2000/01-sesongen, og da han ikke fikk noe spilletid i første del av 2001/02-sesongen signerte han på en låneavtale med Bideford i februar 2002. Etter å ha vært på utlån i tre måneder returnerte han til Plymouth Argyle da 2001/02-sesongen var over. I 2002/03-sesongen fikk Connolly bokført 2 ligakamper for klubben fra Devon, mens han i 2003/04-sesongen stoppet på 28 ligakamper. Deretter ble det 19 ligakamper i 2004/05-sesongen, 31 ligakamper i 2005/06-sesongen og 38 ligakamper i 2006/07-sesongen. I hans åttende sesong som Plymouth-spiller, 2007/08-sesongen, noterte han seg for sitt første ligamål for *Argyle*. Det skjedde den 10. november 2007 da de slo Norwich City 3-0. Connolly scoret Plymouths andre mål i denne kampen, og scoringen kom i det 47. spilleminutt. Dette ble hans eneste mål på 42 ligakamper denne sesongen.

På grunn av at han var bosman-spiller kunne han gå gratis til andre klubber etter at 2007/08-sesongen var over og den 15. mai 2008 ble det klart at han hadde skrevet under på en kontrakt med Derby County som offisielt startet 1. juli 2008. Paul Connolly debuterte for Derby den 9. august 2008 i en ligakamp mot Doncaster Rovers. Da Derbys kaptein for 2008/09-sesongen, Alan Stubbs, la opp på grunn av skade, ble Connolly lagets nye kaptein.

Sommeren 2010 ble Connolly hentet til Leeds på en fri overgang.

## Karriere som spiller

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 515).  Headline Book Publishing, London. ISBN 978-0-7553-1820-9

## Eksterne lenker
*
Terje Morka

**Terje Morka** (født 1985) er en norsk tidligere skihopper.

Hans fremste prestasjoner er en bronse i lag-NM i 2005, 12 plass individuelt fra 2003, samt en 14.-plass i et kontinentalcuprenn i Stryn i 2003. Han ble også beste nordmann i junior-VM i Sverige i 2003. Han er norgesmester junior, storbakke, Odnes 2003, bronse i Mo i Rana, normalbakke, 2003, vant norgescupen for elite sammenlagt i 2004.

## Eksterne lenker
*
Leni Larsen Kaurin

**Leni Larsen Kaurin** (født 21. mars 1981 i Skarbøvik ved Ålesund) er en norsk tidligere fotballspiller.

Hun spilte for Asker Fotball fram til november 2007, da hun gikk til Turbine Potsdam. Før dette har hun spilt for Team Strømmen, Fortuna Ålesund og Skarbøvik.

Under Sommer-OL 2008 i Beijing skåret hun Norges første mål mot USA i Norges åpningskamp, etter 61 sekunder. Dette var tidenes raskeste mål i en kvinnekamp i OL. Kampen endte 2-0 til Norge. Også hennes første landslagsmål noensinne kom tidlig i kampen; hun skåret etter ca. ett minutt mot Tyskland i august 2007. Denne kampen endte 2-2.

Etter å ha vunnet Bundesligaen 2008/09 med Potsdam, og nådd kvartfinalen i Mesterligaen den påfølgende høsten, flyttet Larsen Kaurin til Frankfurt vinteren 2010. Kaurin hadde kontrakt fram til sommeren 2013.

Kaurin anklaget i januar 2014 sin forhenværende trener i Stabæk for utilbørlig adferd. Klubben gransket saken, og konkluderte med at det ikke forelå utilbørlig adferd. Treneren fikk likevel en skriftlig advarsel fra klubben for brudd på interne retningslinjer.

Påtalenemda i NFF vurderte også i ettertid saken, og kom til samme konklusjon som klubben.

## Referanser




## Eksterne lenker
*
Jan Jakob Maria de Groot

**Jan Jakob Maria de Groot** (født 18. februar 1854 i Schiedam i Nederland, død 24. september 1921 i Grosslichterfelde) var en nederlandsk sinolog.

Han reiste rundt i Kina, var en tid tolk i Nederlandsk India og ble deretter professor i Leiden, men overflyttet i 1911 til det nye professoratet i kinesisk ved Berlins universitet. 

Blant hans mange betydningsfulle arbeider kan nevnes *Le code de Mahâyanâ en Chine* (1893), *Sectarianism and religions persecution in China* (2 bd, 1903-04), *Die Religionen der Chinesen* (1906), *Universismus* (1918; på engelsk i 1912) og fremfor alt det store *The Religions System of China* (6 bd, 1892-1910).

Han preget begrepet *kinesisk universisme*, som han benyttet for *[[de tre lærer]]* (daoisme, konfucianisme og buddhisme) i Kina, sometter hans suyv var sammensmeltet til en enhetlig karakter (universisme).

## Referanser
Ose Countryfestival

**Ose Countryfestival** er en musikkfestival i Ose i Bygland, Setesdal, første gang holdt i 1983.

## Historie
Festivalen startet opp i 1983 på Reiårsfossen Camp på Osefita i Setesdal med ca. 11&nbsp;000 besøkende, noe som var mye mer enn arrangøren hadde forhåpninger om. Festivalen ble flyttet litt rundt og ble bl.a holdt i Dalen og i Seljord, men kom tilbake på Ose og har vært der nå flere år. 

Hovedartist i 2004 var som i 1983, Wendel Adkins. I 2005 var det The Pirates Of The Mississippi, 2006 var det countrystjernene Dwight Yoakam og Bobby Bare, i 2007 fra USA Pam Tillis og i 2008 entret legendariske og norskættede Lynn Anderson festivalen.

## 2008
I 2008 gjorde Anita Hegerland sitt comeback på Ose Countryfestival. Lynn Anderson opptrådte sammen med sin mann Mentor Williams og Arne Benoni, Norges svar på Jim Reeves.

Noen artister fra 2008
      
*4 Weel Dryve                                                                                       
*Stein Roger Sordal                  
*Steff Nevers       
*Popnagel
*Liv Marit Wedvik                                             
*Setesdal Roots Band                                   
*Åsmund Åmli Band                                                                                         
*Sie Gubba 
*Lillebror’s Party Band                                      
*Wanted Men                                                
*Steinar Albrigtsen & Monika Nordli                 
*Slåttefok m/H. T. Bjørgum & G. Stubseid m.fl      
*Lynn Anderson (US) & Arne Benoni                   
*Anita Hegerland      
*Too Far Gone

## 2009
I 2009 var Steinar Albrigtsen  hovedattraksjonen 
Det var i tillegg stor fokus på lokal band i fra Setesdalsregionen.
Det var ca.1500 besøkende i dårlig vær. Men arrangørene var meget fornøyd.

Dette var nettsiden til Ose Countryfestival i 2009.
http://www.osecountryfestival.no/ 

## 2010
Festivalen starter opp igjen for 8 gang med reunion av BIG HAND SALOON feat: Ottar "Big Hand" Johansen,
Claudia Scott, Casino Steel og Tore Andersen. Se ekstern lenke for mer informasjon.

Andre artister.
ASMUND ÅMLI BAND
* GREENHORNS
* CLUTTERBILLIES
* BENTE AND THE CHAINGANG
* RØD MIX
* HAWK CHRISTENSEN
* BIG-B

Festivalsjefen er fortsatt Signe Røinås.

## Eksterne lenker
* Ose Countryfestivals nettside 
* NRK – Anita Hegerland gjør comeback på Ose
* http://nrk.no/kanal/nrk_p1/postkort_fra_livet/1.6234626 Om Claudia Scott.
Ammonios Sakkas

**Ammonios Sakkas** var en gresk filosof som virket i Alexandria på 200 tallet e.Kr

Sakkas la grunnlaget for nyplatonismen, men kan kalles en middelplatoniker. Men hans platonske tankeverk ble videreført av hans elev Plotin.

Ammonios Sakkas var lærer for blant annet; Origenes, Herennios, Cassius Dionysius Longinus og Plotin. De kilder man har om Sakkas liv er det Porphyrios skriver i sin biografi om Plotin; «Han kom fra en fattig familie og hans lære skulle holdes hemmelig. Hans elever videreførte hans lære og gjennom Origenes kom nyplatonismen til å få innflytelse over kristendommen».

## Referanser
Oppskot

**Oppskot** (også skrevet **Oppskott**) er en ås i Aurskog-Høland kommune og Indre Østfold kommune i Akershus og Østfold fylker. Den har en høyde på 302 meter over havet og er det 9. høyeste punktet i Østfold av åsene med primærfaktor på minst 50 meter.

I 1990 bygget foreningen Havnås Vel et utkikkstårn på toppen. Oppskott er et yndet turmål og det sies at man kan se sju kirkespir fra toppen av tårnet.

Gaustatoppen kan ses i ekstra klart vær.

## Se også
* Fjell i Østfold

## Referanser
Indias keiserkrone

**Indias keiserkrone** (engelsk: *Imperial Crown of India*) er kronen for keiseren av India fra tiden da mye av det indiske subkontinent var britisk koloni. Kronen oppbevares sammen med, men er ikke del av, Storbritannias kronregalier. Den ble laget til innsettelsen av Georg V som Indias keiser ved Delhi-durbaren i 1911.

Kronen er laget av firmaet Garrard and Company. Den er gjort i sølv og gull og har doble bøyler, som har likhetstrekk med kronen som i 1902 ble laget for dronning Alexandra. Kronringen har kors og heraldiske liljer. Kronen er besatt med  diamanter, 22 smaragder, fire rubiner og fire safirer.

Indias keiserkrone er båret kun én gang, ved Delhi-durbaren i 1911.

## Referanser
Den sorte dame

**«Den sorte dame»** er sjørøverskipet til Terje Formoes oppdiktede sjørøverskikkelse Kaptein Sabeltann, som har blitt bygd i full skala til bruk i Kristiansand Dyrepark.

## Konstruksjon
En modell i full størrelse ble bygd ved Risør Trebåtbyggeri under ledelse av Ole Jacob Broch og Ingar Sørensen i 1993 som kulisse til teaterforestillinger med Kaptein Sabeltann i Dyreparken i Kristiansand. Skuta, på rundt 50 fot, var båtbyggeriets største prosjekt. Det var Sørensen som sto for designet av skuta. Det tok kun tre måneder fra byggingen startet til sjøsettingen i Risør. Den ble døpt av Wenche Foss på Aker Brygge i 1994. Den ble så seilt til Kristiansand.

Da «Den sorte dame» hadde tiårsjubileum i 2003, fikk gjestene møte skuespillere utkledd som Kaptein Sabeltann og hans menn ombord i båten.

Våren 2005 ble «Den sorte dame» restaurert, og hodeskallen bak på skipet endret farge fra gull til sølv. Dette ble endret tilbake igjen til gull i 2024. 

Den 23. juli 2025 kolliderte den med et tre i Dyreparken og knakk masta. Restaurering trengs men har ikke enda blitt planlagt. 

## Bildegalleri

Den sorte dame 3.jpg|«Den Sorte Dame» på Grashavet 
Den sorte dame 2.jpg|Kaptein Sabeltanns sjørøverskute, «Den Sorte Dame» 
DenSorteDameBombay.jpg|«Den Sorte Dame» ved Bombay brygge på slutten av 1990-årene


## Se også
* Grevinnen

## Litteratur
* *Magasinet Seilas* nr 4, 1994

## Referanser
Frank Serpico

**Francesco Vincent Serpico** (født 14. april 1936 i Brooklyn) er en amerikansk pensjonert polititjenestemann som er mest kjent for å ha vitnet om korrupsjon innen New York-politiet i 1971. Hans historie er skildret i spillefilmen *[[Serpico, den siste ærlige purk]]* med Al Pacino i tittelrollen.

Serpico vitnet for den kommunale korrupsjonsutredningen, kalt «Knapp-kommisjonen» etter formannen, Whitman Knapp, i 1971. Tidligere samme år hadde han blitt skutt i tjenesten under mistenkelige omstendigheter.

Etter å ha blitt tildelt New York-politiets høyeste utmerkelse, *Medal of Honor*, i 1972, pensjonerte Serpico seg. Idag bor han i delstaten New York og foreleser i blant på politiskoler om korrupsjon, etikk og borgerrettigheter.

## Drapsforsøk i 1971
Serpico ble skutt under et politi-oppdrag for å hindre et narkotika-salg den 3. februar 1971 i Williamsburg, Brooklyn. Serpico, og tre andre politifolk fra Brooklyn, reiste dit etter å ha mottatt et tips om at en narkotika-avtale skulle finne sted. http://gadflyonline.com/home/index.php/frank-serpico-the-fate-that-gnaws-at-him/  Politiet arresterte de mistenkte, og en av dem hadde med seg to poser med heroin. Serpico ble deretter skutt i ansiktet av den mistenkte. Kulen traff rett under øyet. Han skjøt tilbake, før han falt på gulvet og begynte å blø kraftig. 

Men hans kollegaer i politiet nektet å sende en beskjed til politiets hovedkvarter, for å varsle om at Serpico hadde blitt skutt. En eldre mann som bodde i annen leilighet i samme bygård kontaktet nødetatene, og rapporterte at en mann hadde blitt skutt. Kulen gjorde Serpico døv på det ene øret, og hele tiden siden har han slitt med kroniske smerter på grunn av fragmenter etter kulen som havnet i hjernen hans. Edgar Echevarria, som hadde skutt Serpico, ble senere dømt for drapsforsøk. https://www.nytimes.com/1972/06/01/archives/the-man-who-shot-serpico-is-convicted-in-brooklyn.html

## Referanser


## Eksterne lenker
*
Gary Dourdan

**Gary Dourdan** (født 11. desember 1966  i Philadelphia i Pennsylvania) er en amerikansk skuespiller mest kjent fra TV-serien , der han spilte rollen som Warrick Brown. Han var med i serien fra starten i 2000 og var med til han ble skrevet ut i det han dramatisk ble skutt i siste episode av sesong åtte. I første episode av sesong ni dør Dourdan, som Warric Brown, i armene på sin sjef og venn, Gil Grissom (spilt av William Petersen).

## Filmografi
* Redemption Day (2021) som kaptein Brad Paxton
* Perfect Stranger (2007)  som Cameron
* Thursday (1998) som Lester James
*  (1997)  som Christie
* Weekend med Bernie 2 (1993) som et kartell-medlem

## Eksterne lenker
*
Benoît Vermander

**Benoît Vermander**  (født 1960) er en fransk sinolog og katolsk prest tilhørende jesuittordenen. 

Han har mastergrad i politikk fra Yale University og doktorgrad i Political Science fra Institut d’Etudes Politiques i Paris.

Siden oktober 1996 har han ledet Ricci-instituttet i Taipei i etter pater Yves Raguin S.J. Hans spesialfelt er religiøs antropologi, noe som reflekteres både gjennom hans bok om Yi-landsbyen Yangjuan i fylket Yanyuan i Sichuan i Kina, og gjennom det tidsskrift han redigerer, Renlai.
 

## Referanser

## Eksterne lenker
* Bibliografi
* Om jesuittenes nærvær i Kina (fransk)
* Intervju (fransk)
* Kort biografi (engelsk)
Statskuppet i Mauritania 2008

**Statskuppet i [[Mauritania]] 2008** fant sted den 6. august 2008 da den mauritanske presidenten Sidi Mohamed Ould Cheikh Abdallahi ble kastet ut av regjeringen av en gruppe høytstående generaler han hadde sagt opp tidligere samme dag. 

## Bakgrunn
General Muhammad Ould ‘Abd Al-‘Aziz ledet statskuppet i 2005 som endte president Maaouya Sid'Ahmed Ould Tayas 21 år lange diktatur. Aziz støttet Abdallahais kandidatur i det påfølgende valget i 2007. Abddallahi vant og ble dermed landet første fritt valgte leder.
I mai valgte Abdallahi 12 ministre som også hadde vært medlemmer av Tayas tidligere regjering. Noen av disse var blitt anklaget for korrupsjon. På grunn av dette stilte det mauritanske et mistillitsforslag som førte til at den nye regjering måtte gå av. I tillegg måtte 48 parlamentsmedlemmer gå fra sine verv i regjeringspartiet.
Den utløsende årsaken var dog Abdallahis kunngjøring om at flere generaler ville bli oppsagt, inkludert Aziz og general Mohamed Ould Sheikh Mohamed.  Mauritania har sett mer enn 10 statskupp eller forsøk på statskupp siden landet fikk sin uavhengighet fra Frankrike i 1960.

## Reaksjoner
* Den afrikanske unionen fordømte statskuppet i Mauritania.
* Den europeiske unionens europakommisjon uttrykte bekymring overfor situasjonen i landet og for den demokratiske prosessen.

## Se også
* Statskuppet i Mauritania 2005

## Referanser
Ellingsøyfjorden

**Ellingsøyfjorden** er en fjord i Ålesund kommune på Sunnmøre, delvis i tidligere Skodje kommune. Den ligger på nordsiden av Nørvøya, der selve byen Ålesund ligger, og Oksnøya og sør for Ellingsøya, som den er oppkalt etter, og strekker seg 24 kilometer østover til Skodjevika. Medregnet Skodjevika er fjorden 29 kilometer lang.

Fjorden har innløp i vest mellom Kverve på Ellingsøya og Verpingsvika i Ålesund by. Vest for innløpet ligger Valderhaugfjorden. Øst for Ellingsøya ligger Taftasundet der Fv107 krysser sundet via Taftasundsbrua. På nordsiden av Taftasundet ligger Grytafjorden. Mellom Ellingsøyfjorden og Skodjevika krysser de to Skodjebruene fjorden. Fra Skodjevika går det trange sund sørover til Storfjorden. Fjorden er mellom en og to kilometer bred og på det dypeste er den 113 meter. 

I Ellingsøyfjorden ligger flere tidligere bosatte øyer og holmer. Fra vest mot øst finner man Svinøya, Litje-Kalvøya, Vikholmen, Langøya, Bjørgeholmen, Dyrøya og Vemøya. 

Havnen i Ålesund, Gangstøvika, ligger ved Ellingsøyfjorden. Områdene ved havnen og ved Flatholmen er sterkt forurenset.

Ellingsøytunnelen er en 3&nbsp;500 meter lang tunnel under fjorden, mellom Ålesund og Ellingsøya. Lenger øst kan man krysse fjorden over Straumsbrua.

Deler av den britiske påskekrimserien *[[Malstrøm]]* ble spilt inn i Ellingsøyfjorden på 1980-tallet.

## Referanser